open-index/open-wikipedia-markdown huggingface dataset:
Electric Love (երգ)

«**Electric Love**»–ը ամերիկացի երգիչ և երգերի հեղինակ Բորնսի դեբյուտային սինգլն է։ Երգը սկզբնապես ձայնագրվել է Բորնսի կողմից իր երկրորդ *Candy* մինի ալբոմի համար, որտեղ այն հայտնվում է որպես առաջին երգ, իսկ ավելի ուշ հայտնվել է որպես *Dopamine* դեբյուտային ստուդիական ալբոմի երրորդ երգը։ 2017 թվականի փետրվարի 26-ին ձայնագրող ընկերությունների ամերիկյան ասոցիացիայի կողմից երգը արժանացել է պլատինե մրցանակի։

## Թողարկում
«Electric Love»-ը սկզբնապես թողարկվել է 2014 թվականի նոյեմբերի 10-ին ՝ Բորնսի երկրորդ՝ *Candy* EP-ում։ Երգը վերահրատարակվել է որպես Բորնսի *Dopamine* դեբյուտային ալբոմի երրորդ երգ։

2015 թվականի մայիսի 6-ին «Electric Love» երգի երաժշտական տեսահոլովակը ներբեռնվել է Børns–ի YouTube-յան ալիքում։ Տեսահոլովակում Բորնսը երգում և կիթառ է նվագում, ինչպես նաև կան բազմաթիվ պարողներ և հիանալի գունագեղ անիմացիաներ։

## Կարծիքներ
«Electric Love»-ը լավ է ընդունվել ինչպես քննադատների, այնպես էլ հանդիսատեսի կողմից։ NPR-ը այս երգն անվանել է վիրուսային։ *[[The Guardian]]*–ի Քեյթ Հաթչինսոնը բարձր է գնահատել գլեմ ռոքի և «բարձր ձայնի ինտենսիվության» խառնուրդը։ AllMusic-ից Նիլ Զ.Յունգը երգը վերանվանել է որպես՝ «Գերի Գլիթեր սթոմփեր» և «2015 թվականի ամռան ալտ ռադիո հիթ»։ *Spin*–ից Բրենան Կարլին այս երգը նկարագրել է որպես «հստակ, լողափային փոփ օրհներգ»։

## Հայտնվելը այլ լրատվամիջոցներում
*Երգը ցուցադրվել է նաև Southwest Airlines-ի երկու գովազդային հոլովակներում։
* Երգը ներկայացվել է 2016 թվականի «Նյարդ» թրիլերական ֆիլմում և «Ֆլեշ» դրամայի դրվագներից մեկում։ Այն նաև ներկայացվել է The CW-ի մեկ այլ շոուում՝ iZombie- ում։
* Այս երգը նաև հայտնվել է *[[Սկաուտներն ընդդեմ զոմբիների]]* (2015) ֆիլմում։
* Երգը հայտնվել է Freak Show ֆիլմում։
* Այս երգը ցուցադրվել է 2018 թվականի դրամատիկական ''Ամեն օր'' ֆիլմում։ The song featured in the 2018 drama film Every Day.
* Երգը ցուցադրվել է 2016 թվականին Լոս Անջելեսի զբոսաշրջային գովազդում։

## Չարթեր

### Շաբաթական չարթեր

### Տարեվերջյան չարթեր

## Հավաստագրում

## Ծանոթագրություններ

Կատեգորիա:2014 երգեր
Վիլյամ Պելհեմ Բարր

**Վիլյամ Պելհեմ Բարր** (, ), ամերիկացի քաղաքական գործիչ, ԱՄՆ գլխավոր դատախազ 2019 թվականի փետրվարի 14-ից, Հանրապետական կուսակցության անդամ։

## Կենսագրություն
Ծնվել է Նյու Յորքում, Կոլումբիայի համալսարանի դասախոսների ընտանիքում Կոլումբիայի համալսարանի, մեծացել է Վերին Վետ Սայդում։ Ստացել է արվեստների բակալավրի աստիճան հանրային կառավարման (1971) և արվեստների մագիստրոսի աստիճան պետական կառավարման  և սինոլոգիայի (1973) ոլորտում Կոլումբիայի համալսարանում։ 1977 թվականին ավարտել է Ջորջ Վաշինգտոն համալսարանին աընթեր իրավունքի դպրոցը։

1973-1977 թվականներին Բարրն աշխատել է Կենտրոնական հետախուզական վարչությունում։ 1977-1978 թվականներին եղել է ԱՄՆ-ի Կոլումբիայի շրջանի Վերաքննիչ դատարանի դատավոր Մալքոլմ Ուիլիի օգնականը։ 1982 թվականի մայիսի 3-ից մինչև 1983 թվականի սեպտեմբերի 5-ը աշխատել է նախագահ Ռոնալդ Ռեյգանի գործադիր գրասենյակում։

Զբաղեցրել է ԱՄՆ-ի գլխավոր դատախազի օգնականի պաշտոնը 1990 թվականից մինչև 1991 թվականը, և ԱՄՆ-ի գլխավոր դատախազի պաշտոնը 1991 թվականից մինչև 1993 թվականը նախագահ Ջորջ Բուշ ավագի վարչակազմում։

2018 թվականի դեկտեմբերին ԱՄՆ նախագահ Դոնալդ Թրամփը հայտարարել է, որ Բարրը կրկին առաջադրվել է ԱՄՆ գլխավոր դատախազի պաշտոնում։ 2019 թվականի փետրվարի 14-ին Սենատը կողմ է քվեարկել Ուիլյամ Բարրի՝ ԱՄՆ-ի գլխավոր դատախազի պաշտոնում հաստատվելուն։

## Ծանոթագրություններ

## Արտաքին հղումներ
* William Pelham Barr ԱՄՆ արդարադատության նախարարության կայքում
* 

Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի փաստաբաններ
Կատեգորիա:Ամերիկացի քաղաքագետներ
Կատեգորիա:Ամերիկացիներ իռլանդական սերմամբ
Ադրի Էմբարբա

**Ադրիան "Ադրի" Էմբարբա Բլասքուես** (, ), իսպանացի ֆուտբոլիստ, աջ վինգեր։ Հանդես է գալիս «Էսպանյոլ ՖԱ»-ի կազմում։

## Ակումբային կարիերա
### «Ռայո Վալեկանո»
2013 թվականի հուլիսին Էմբարբան միացել է «Ռայո Վալեկանոյի» երիտասարդական թիմին։ Թիմի հիմնական կազմում նա իր դեբյուտը նշել է 2013 թվականի օգոստոսի 30-ին Լա Լիգայի ծրջանակներում կայացած «Լեվանտեի» դեմ խաղում։ Նա 65-րդ րոպեին փոխարինել է Յագո Ֆալկեին, իսկ հանդիպումն ավարտվել է 1-2 հաշվով՝ «Ռայո Վալեկանոյի» հաղթանակով։

2014 թվականի հունիսի 12-ին Ադրին 3 տարով երկարաձգել է թիմի հետ գործող իր պայմանագիրը։ Իսպանական թիմի կազմում ֆուտբոլիստը իր առաջին գոլը խփել է 2015 թվականի մարտի 14-ին «Գրանադայի» դեմ խաղում։ Այդ հանդիպումն ավարտվել է 3-1 հաշվով։

2015-16 մրցաշրջանի ընթացքում Էմբարբան մասնակցել է 28 հանդիպման։

2017 թվականի դեկտեմբերի 19-ին ֆուտբոլիստը երկարաձգել է իր պայմանագիրը մինչև 2021 թվականը։ 2017-18 մրցաշրջանի ընթացքում Ադրի Էմբարբան դարձել է 14 գոլային փոխանցման հեղինակ։

### «Էսպանյոլ»
2020 թվականի հունվարի 23-ին Էմբարբան տեղափոխվել է «Էսպանյոլ»։ Տրանսֆերն արժեցել է 10 միլիոն եվրո։

## Անձնական կյանք
Ադրի Էմբարբայի զարմիկը՝ Իսահակը նույնպես ֆուտբոլիստ է։ Նա հանդես է եկել «Ռայո Վալեկանոյի» կազմում կիսապաշտպանի դիրքում։

## Ձեռքբերումներ
* Սեգունդա Դիվիզիոնի հաղթող - 2017-18

## Ծանոթագրություններ

## Արտաքին հղումներ
*
*

Կատեգորիա:1992 ծնունդներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մադրիդ քաղաքում ծնվածներ
Կատեգորիա:Մայիսի 7 ծնունդներ
Կատեգորիա:Ռայո Վալեկանոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Խաղաղ զինվորը

**«Խաղաղ զինվորը»** (), ռեժիսոր Վիկտոր Սալվայի դրաման, որը թողարկվել է 2006 թվականին։ Հիմնված է իրական իրադարձությունների վրա։

## Սյուժե
2006 թվականի հունիսի 26-ին թողարկված ֆիլմը հիմնված է Դեն Միլլմենի «Խաղաղ զինվորի ճանապարհը» ինքնակենսագրականի վրա, որը մարդկային հոգու ուժեղության մասին է։

Այս պատմության մեջ ուսանող Դեն Միլլմենը տաղանդավոր, բայց պարծենկոտ մարմնամարզիկ է, որը կարծես ամեն ինչ ունի։ Քոլեջում ստանում է բարձր գնահատականներ, հեշտությամբ ծանոթանում է աղջիկների հետ, և մարզվում է ուսանողական Օլիմպիադայի համար։

Բայց էգոիզմը և փառասիրությունը տանջում են նրան, Դենը գիշերը արթնանում է սառը քրտինքով։ Նրա աշխարհը գլխիվայր շրջվում է, երբ հանդիպում է մի խորհրդավոր անծանոթի, որին նա կոչում է Սոկրատես։ Սոկրատեսը, հավանաբար, հնարավորություն ունի մարդկանց ծանոթացնել նոր աշխարհների հետ և ներթափանցել մարդկային գիտակցության գաղտնիքների մեջ։ Նա դառնում է Դենի ուսուցիչը, որպեսզի սովորեցնի իրապես կարևոր բաներ և իրականության առջև բացի իր աչքերը։

Անսպասելիորեն Դենը ստանում է լուրջ վնասվածք, նրա մարզական կարիերայի վրա խազ է քաշվում, և հոգին կոտրվում է։ Այդ ժամանակ Սոկրատեսի և խորհրդավոր երիտասարդ աղջկա՝ Ջոյի օգնությամբ հենակներով շարժվող Դենը գալիս է այն եզրակացությանը, որ մտքի ոգու ուժն ու մաքրությունն այն է, ինչ մարդուն տանում է դեպի իր իսկական վեհությունը։ Նա հասկանում է, որ պետք է բաց թողնի այն անձնավորությանը, որին, ինչպես ինքն է կարծում, նա եղել է, և որ այդ պահից սկսած պետք է սկսի նորից ապրել՝ գնահատելով բուն գործընթացը և ընդունելով իր ապագայի անվերահսկելիությունը։ Եվ նա ներքին մեծ հաղթանակ է տանում, դրա շնորհիվ վերադառնում է սպորտ, ոսկե մեդալ է նվաճում աշխարհի առաջնությունում և նվաճում է իր կյանքի կնոջ սերը։

## Դերերում

## Փաստեր
* Կինոնկարն ունեցել է տոմսարկղային ձախողում։ 12 միլիոն բյուջեի դեպքում նա համաշխարհային վարձույթում հավաքել է 4,3 միլիոն ԱՄՆ դոլար։ Բայց հետագայում վաստակել է ամբողջ աշխարհում՝ դառնալով կուլտային։

## Ծանոթագրություններ

## Արտաքին հղումներ
* Ֆիլմի պաշտոնական կայք
* Ֆիլմի էջը Դեն Միլլմենի ռուսալեզու կայքում 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2006 դրամա ֆիլմեր
Կատեգորիա:2006 ֆիլմեր
Կատեգորիա:Lionsgate ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան սպորտային ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գերմանական դրամա ֆիլմեր
Կատեգորիա:Գերմանական կենսագրական ֆիլմեր
Կատեգորիա:Գերմանական անգլերեն ֆիլմեր
Կատեգորիա:2000-ականների գերմանական ֆիլմեր
Mattel Inc

**Mattel Inc** (), ամերիկյան ընկերություն, որն արտադրում է խաղալիքներ, տեխնիկայի լայնածավալ մոդելներ, թողարկում է Բարբի, Monster High, Ever After High տիկնիկներ։ Ընկերության շտաբ-բնակարանը գտնվում է Էլ Սեգունդոյում՝ Կալիֆոռնիայում։

Ընկերությունը հիմնադրվել է 1945 թվականին։ 1980-ականների սկզբին ընկերությունը թողարկել է խաղային բարձակներ։

Տնօրենների խորհրդի նախագահը Քրիստոֆեր Սինքլերն է։ Ընկերության հիմնադիրներն են Ռութ Հենդլերը, Էլիոթ Հենդլերը և Մեթսոն Հարոլդը։

## Գործունեություն
Mattel-ն արտադրում է Բարբի, Monster High, Ever After High տիկնիկներ, Fisher-Price մանկական խաղալիքներ, Hot Wheels և Matchbox ապրանքանիշի խաղալիք ավտոմեքենաներ, American Girl բրենդի խաղեր ու գրքեր և (արտոնագրով) Sesame Street, Barney, Ֆերրարի ապրանքանիշի մանկական ապրանքներ։

Անձնակազմի քանակը 26 հազար մարդ է (2005 թվականին)։ Ընկերության վաճառքը 2008 թվականին կազմել է 5,92 մլրդ դոլար, զուտ շահույթը՝ 379,6 մլն դոլար։ Բարբի տիկնիկներն ապահովում են ընկերության վաճառքի մեկ երրորդը։

Նախատեսվում էր 2019 թվականի հունիսին վաճառքի հանել պրոթեզներով և հաշմանդամի սայլակով Բարբի տիկնիկներ։ Դրանց ստեղծման համար բրենդը միավորվել է Լոս Անջելեսի UCLA Mattel հիվանդանոցի բժիշկների և ինժեներների հետ, որոնք մասնագիտացած են առողջության առանձնահատկություններով մարդկանց համար մեխանիզմների արտադրության մեջ։

### Արտադրանք
thumb|240 px|Mattel-ի շտաբ-գրասենյակը Էլ Սեգունդոում
* Matchbox
* Բարբի
* Սլայմ
* Magic 8 ball
* WWE
* Monster High
* Hot Wheels
* HyperScan (2006-2007)
* Бластеры BOOMco
* Polly Pocket
* Fisher-Price
* Ever After High
*Ունո

## Քննադատություն
Mattel ընկերությունը 2011 թվականին քննադատության թիրախ է դարձել «Գրինփիս» բնապահպանական կազմակերպության կողմից։ Վերջինս խաղալիքների արտադրողին մեղադրել է Բարբի տիկնիկների փաթեթավորման համար «Asia Pulp and Paper» ընկերության կողմից արտադրվող ստվարաթուղթն օգտագործելու մեջ՝ նշելով, որ այդ ընկերությունը ոչնչացնում է Ինդոնեզիայի արժեքավոր անձրևային անտառները, ինչը հանգեցնում է հազվագյուտ կենդանիների և բույսերի տեսակների անհետացմանը, ինչպիսիք են օրանգուտանը և սումատրական վագրը։ Ինդոնեզիան աշխարհում 3-րդ տեղն է զբաղեցնում ջերմոցային գազերի արտանետումների ծավալով, որոնք արձակվում են անտառների ոչնչացման և ճահիճների չորացման ժամանակ, ինչը կործանարար ազդեցություն է թողնում մոլորակի կլիմայի վրա։

## Դատական հայցեր
2011 թվականի օգոստոսին Լոս Անջելեսի դատարանը «Mattel»-ին մեղավոր է ճանաչել արդյունաբերական լրտեսության մեջ և պարտավորեցրել մանկական տիկնիկների արտադրության մեջ մրցակից «MGA» ընկերությանը վճարել 309 մլն դոլար։

## Ծանոթագրություններ

## Արտաքին հղումներ
* 

Կատեգորիա:1945 հիմնադրումներ
Կատեգորիա:Ամերիկյան ընկերություններ
Կատեգորիա:ՆԱՍԴԱՔ-ում ցուցակված ընկերություններ
Էլայզա Սքանլեն

**Էլայզա Ջեյն Սքանլեն** (, ), ավստրալիացի դերասանուհի։

Հայտնի է դարձել HBO հեռուստաընկերության «Սուր առարկաներ» մինի սերիալում (2018) խաղացած Էմմա Քրելինի դերի շնորհիվ։ 2019 թվականին մուտք է գործել կինո՝ խաղալով Բեթ Մարչի դերը Գրետա Գերվիգի  «Փոքրիկ տիկնայք» ֆիլմում, որը Լուիսա Մեյ Էլքոթի համանուն վեպի էկրանավորումն է։

## Վաղ կյանք
Սքանլենը ծնվել է Սիդնեյում։ Ունի երկվորյակ քույր, որի անունն Անաբել է։ 7-13 տարեկանում նա զբաղվել է դաշնամուր նվագելով։ Կրկին սկսել է պարապել՝ պատրաստվելով Բեթ Մարչի դերին 2019 թվականի «Փոքրիկ տիկնայք» վեպի էկրանավորման մեջ։

2016 թվականին ավարտել է Սիդնեյի արվարձանում գտնվող Լորետո Կիրիբիլի դպրոցը։

## Գործունեություն
Ավագ դպրոցում սովորելիս Սքանլենը երկրորդական դեր է ստացել՝ «Տուն և ճանապարհ» հեռուստատեսային սերիալում խաղալով Տաբիտա Ֆորդի դերը։ 2018 թվականին նկարահանվել է «Գրեյս» կարճամետրաժ ֆիլմում։ Նա արժանացել է քննադատների ճանաչմանը HBO-ի «Սուր առարկաներ» հոգեբանական թրիլերում Էմմա Քրելլինի դերի համար, որում նկարահանվել է Էմի Ադամսի հետ։

Թատերաբեմում առաջնելույթը կայացել է 2019 թվականին Սիդնեյի թատերական ընկերության «Ճանճերի տիրակալը» ներկայացմամբ։ Լիամետրաժ ֆիլմում Սքանլենի առաջին դերը Միլա Ֆինլին էր՝ «Կաթնատամներ» լիամետրաժ ֆիլմում, որի պրեմիերան կայացել է Վենետիկի կինոփառատոնում անցկացված մրցույթում։ 2019 թվականին կատարել է Բեթ Մարչի դերը Գրետա Գերվիգի «Փոքրիկ տիկնայք» ֆիլմում։ Վերջինս Լուիսա Մեյ Էլքոթի համանուն վեպի էկրանավորումն է։ Ֆիլմում նկարահանվել են նաև Սիրշա Ռոնանը, Էմմա Ուոթսոնը, Ֆլորենս Փյուն, Տիմոտի Շալամեն, Լորա Դերնը և Մերիլ Սթրիփը։

## Ֆիլմագրություն
### Կինո

### Հեռուստատեսություն

### Թատրոն

## Ծանոթագրություն

Կատեգորիա:Ավստրալիացի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի դերասանուհիներ
Dream Part.01

***Dream Part.01***, հարավկորեական բոյ բենդ Astro-ի չորրորդ մինի ալբոմը։ Այն թողարկվել է Fantagio Music ընկերության կողմից 2017 թվականի մայիսի 29-ին և տարածվել է Interpark-ի կողմից։ Մինի ալբոմը պարունակում է ութ երգեր, այդ թվում գլխավոր «Baby» սինգլը։

## Երգացանկ

## Ռելիզի պատմություն

## Ծանոթագրություններ

Կատեգորիա:2017 մինիալբոմներ
From Her to Eternity

***From Her to Eternity՝***  Nick Cave and the Bad Seeds խմբի դեբյուտային ալբոմ, որը թողարկվել է 1984 թվականին։

## Ալբոմի մասին
The Birthday Party խմբի փլուզումից հետո Նիկ Քեյվը ստեղծել է նոր կոլեկտիվ, որում ընդգրկվել են The Birthday Party-ի մասնակից Միք Հարվին, Einstürzende Neubauten-ի մասնակից Բլիքսա Բառգելդը, Magazine-ի մասնակից Բարրի Ադամսոնը և գործազուրկ Հյուգո Ռեյսը։ Խմբի առաջին ելույթը տեղի է ունեցել 1983 թվականին Մելբուռնում, Ամանորի նախօրեին, այդ ժամանակ այն դեռ կրում էր Nick Cave — Man Or Myth? անունը։ Հաջորդած շրջագայությունների ընթացքում խումբը կոչվել է Nick Cave and the Cavemen և, ի վերջո, Nick Cave and the Bad Seeds։ The Bad Seeds բառակապակցությունը վերաբերվում է ցածրորակ թմրանյութի, ինչպես նաև սա The Birthday Party *Mutiny/The Bad Seed*–ի վերջին մինի ալբոմինի հղումն է։ *From Her to Eternity*-ի մեծ մասը ձայնագրվել է 1984 թվականին Լոնդոնում, «Saint Huck»–ը, «Wings off Flies»–ը և «A Box for Black Paul»–ը ձայնագրվել են դրանից մեկ տարի առաջ։ Ալբոմի անվանումը հղում է ամերիկյան «*From Here to Eternity*» դրամային։ *From Her to Eternity*–ն չափազանց դրական է ընդունել քննադատների, օրինակ, Քրիս Լոնգն այն անվանել է «անկատար, ներքին, հետաքրքիր և վերջապես դասական»։

## Կոմպոզիցիաների ցանկ

Նշում։ * նշված երգերը 1987 թվականին ավելացվել են CD–ում։

## Ձայնագրման մասնակիցներ
* Նիկ Քեյվ — վոկալ, շրթնահարմոն
* Բլիքսա Բեռգելդ — կիթառ, բեք վոկալ
*Հյուգո Ռեյս — կիթառ, բեք վոկալ
* Բարրի Ադամսոն — բաս կիթառ, բեք վոկալ
* Միկ Հարվի — հարվածային, դաշնամուր, վիբրաֆոն, բեք վոկալ

## Ծանոթագրություններ

## Արտաքին հղումներ
* Ալբոմը Nick Cave and the Bad Seeds-ի պաշտոնական կայքում 

Կատեգորիա:1984 ալբոմներ
Ալեքս Լոպես

**Ալեխանդրո "Ալեքս" Լոպես Մորենո** (, ), իսպանացի ֆուտբոլիստ, կիսապաշտպան։ Հանդեդս է գալիս «Էսպանյոլ ՖԱ»-ի կազմում։

## Ակումբային կարիերա
Ալեքս Լոպեսը միացել է «Էսպանյոլի» մանկապատանեկան թիմին 2009 թվականին։ Թիմի երիտասարդական կազմում նա իր դեբյուտը նշել է 2014 թվականի նոյեմբերի 2-ին Սեգունդա B-ի շրջանակներում կայացած «Էլչեի» դեմ խաղում։ «Էսպանյոլ B»-ի կազմում նա իր առաջին գոլը խփել է 2016 թվականի դեկտեմբերի 17-ին «*Սադաբել*ի» դեմ խաղում։ 2017 թվականի հուլիսի 11-ին Լոպեսը երկարաձգել է թիմի հետ գործող պայմանագիրը մինչև 2022 թվականը։

2018 թվականի մայիսի 28-ին Ալեքս Լոպեսը հայտնվեց հիմնական թիմի հայտացուցակում, որը նախատեսված էր 2018-19 մրցաշրջանի համար։ Թիմի հիմնական կազմում Ալեխանդրոն իր առաջին հանդիպումն անցկացրել է նոյեմբերի 1-ին՝ մասնակցելով Կոպա դել Ռեյի շրջանակներում կայացած «Կադիսի» դեմ խաղին։ 
Հանդիպումն ավարտվել է 1-2 հաշվով՝ կատալոնական թիմի պարտությամբ։

Լա Լիգայի շրջանականերում նա իր նորամուտի հանդիպումն անցկացրել է 2019 թվականի հունվարի 14-ին՝ փոխարինելով Օսկար Մելենդոյին «Ռեալ Սոսիեդադի» դեմ կայացած խաղում, որն ավարտվել է 2-3 հաշվով։ Օգոստոսի 17-ին մեկ տարի ժամկետով ֆուտբոլիստը վարձավճարով տեղափոխվել է Սեգունդա Դիվիզիոնում հանդես եկող «Լուգո ՖԱ»։

Լոպեսը իր կարիերայի առաջին պաշտոնական գոլը խփել է 2019 թվականի նոյեմբերի 9-ին «Ալբասետեի» դեմ խաղում։

## Վիճակագրություն

## Ծանոթագրություններ

## Արտաքին հղումներ
*
*

Կատեգորիա:1997 ծնունդներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հունիսի 2 ծնունդներ
Կատեգորիա:Տղամարդկանց ֆուտբոլի կիսապաշտպաններ
Կրոնական փիլիսոփայություն

[մինի|350փքս|«Եկեղեցու [տրիումֆ, պայքարող եկեղեցի և հաղթական եկեղեցի» կամ «Եռանդուն և հաղթական եկեղեցու և Դոմինիկյան միաբանության այլաբանություն»(**'), Անդրեա Բոնայուտոյի [[ֆրեսկո]]ն]]
[[Պատկեր:Banner-philosophy.png|մինի|350փքս|Կրոնական փիլիսոփայության ուղղություններ<br>''ձախից աջ''՝ չինական փիլիսոփայական [[Դաո Դե Ցզին]] երկասացության հեղինակ [[Լաո Ցզի]]<br>''կենտրոնում''՝ [[Ռաֆայել Սանտի|Ռաֆայելի]] [[Աթենական դպրոց (Ռաֆայել)|Աթենական դպրոց]]ը, [[Ստրաբոն]]ի աշխատությունը, [[Օգյուստ Ռոդեն|Ռոդենի]] [[Մտածողը]], [[Դաոսականություն|դաոսականության]] և [[Կոնֆուցիականություն|կոնֆուցիականության]] խորհրդանիշ [[Ին յան]]ը 8 տրիգրամներով]]

**Կրոնական փիլիսոփայություն,*' փիլիսոփայական մտքի ուղղություն, որի միջոցով տարբեր կրոնների ներկայացուցիչներ ներկայացնում են  իրենց աշխարհայացքը, տեսանկյունը կրոնական այս կամ այն խնդրի շուրջ՝ Աստծո լինելիության, հոգու անմահության և այլն։ Ընդունված է կարծել, որ կրոնական փիլիսոփայությունը կրոնին վերաբերող քննարկում չէ, այլ փիլիսոփայական հարցերի շուրջ քննարկում է որևէ կրոնի հետևորդների տեսանկյունից։ Դեռևս չկա մեկ ընդհանուր տեսակետ կրոնական փիլիսոփայության և կրոնի փիլիսոփայության միջև, սակայն բերվում են մի շարք փաստարկներ, որ դրանք տարբեր, միմյանցից տարբերվող հասկացություններ են։ Գոյություն ունեն [[բուդդայական փիլիսոփայություն|բուդդայական]], [[Իսլամական փիլիսոփայություն|իսլամական]], [[Քրիստոնեական փիլիսոփայություն|քրիստոնեական]] (ինչպես նաև՝ ուղղափառ, կաթոլիկ, բողոքական), հինդուիստական, հուդայական, սինկրետիկական և այլ կրոնական փիլիսոփայություններ։

Իրականում կրոնական փիլիսոփայության հիմքը աստվածաբանությունն է (թեոլոգիա), բայց ի տարբերություն աստվածաբանության, որն իրենից ներկայացնում  է կրոնագիտության տեսության հիմնական դրույթներ (դոգմատներ), կրոնական փիլիսոփայությունը զբաղվում է այդ փաստարկների հիմնավորմամբ։

== Ժամանակակից կրոնական փիլիսոփայություն ==
Ժամանակակից կրոնական փիլիսոփայությունը փիլիսոփայական ուղղություն է, որը արտացոլում է կրոնում արդիական վիճակի հիմնական միտումները, որը հանդիսանում է միջանկյալ օղակ ժամանակակից աշխարհի և կրոնի միջև։

== Ծանոթագրություններ ==


== Գրականություն ==
* *Бибихин В. В.* Философия и религия // Вопросы философии. — 1992. — № 7. — С. 34—44.
* *Гайденко В. П.*, *Смирнов Г. А.'' О предмете религиозной философии // Общественные науки и современность. — 1996.  — № 1. — С. 85—96.

## Արտաքին հղումներ
* Теология и религиозная философия не попали в список научных специальностей
* И. И. Иванова, К вопросу о зависимости религиозной философии от теологии или богословия?..
* Форрест, Питер. Эпистемология религии // Стэнфордская энциклопедия философии (версия весны 2014 года) / Ред. Эдвард Н. Залта. Пер. с англ. М.О. Кедровой

Կատեգորիա:Կրոն
Կատեգորիա:Կրոնագիտություն
Կատեգորիա:Կրոնական ուսմունք
Կատեգորիա:Կրոնական փիլիսոփայություն
Կատեգորիա:Փիլիսոփայական տերմինաբանություն
Կատեգորիա:Փիլիսոփայություն
Take.1 Are You There?

***Take.1 Are You There?***, հարավկորեական բոյ բենդ Monsta X-ի երկրորդ ստուդիական ալբոմը։ Ալբոմը թողարկվել է 2018 թվականի հոկտեմբերի 22-ին` Starship Entertainment ընկերության կողմից և տարածվել է Kakao M ընկերության միջոցով։ Ալբոմը բաղկացած է տաս երգից, ներառյալ գլխավոր «Shoot Out» երգը։

## Երգացանկ

## Չարթեր
### Ամենշաբաթյա չարթ

### Ամենամսյա չարթ

### Տարեկան ամփոփիչ չարթ

## Վաճառք

## Մրցանակներ և առաջադրումներ
### Տարեկան ամփոփիչ ցուցակ

### Երաժշտական ծրագրեր

### Տարվա ամփոփիչ մրցանակներ

## Ծանոթագրություններ

Կատեգորիա:2018 ալբոմներ
Կատեգորիա:Կորեերեն ալբոմներ
GOT7 խմբի սկավառակագրություն

Հարավկորեական բոյ բենդ **[[GOT7]]**-ի սկավառակագրությունն իր մեջ ներառում է երեք ստուդիական ալբոմներ, տասնմեկ մինի ալբոմ, քսան սինգլ և երկու բոքս-սեթ։ Got7-ը ստեղծվել է JYP Entertainment-ի կողմից` 2013 թվականին և դեբյուտվելլ է 2014 թվականի հունվարին *Got it* մինի ալբոմով, որը միանգամից երկրորդ տեղն Է զբաղեցրել *Gaon Albums* չարթում։ «Girls Girls Girls Girls» առաջին սինգլը հասել է 21-րդ հորիզոնական Gaon սինգլների հիթ-շքերթում։ 2014 թվականի հոկտեմբերին Got7-ը դեբյուտել  է Ճապոնիայում իր առաջին ճապոնական «Around the World» ալբոմով, որը Oricon սինգլների հիթ-շքերթներում հասել է երրորդ հորիզոնական։ Մեկ ամիս անց Got7-ը վերադարձավ Կորեա և թողարկեց իր առաջին լիարժեք ալբոմը` *Identify*-ն։

## Ստուդիական ալբոմներ

### Վերահրատարակում

## Մինի ալբոմներ

## Սինգլներ

## Այլ երգեր, որոնք հայտնվել են չարթերում

## Նշումներ

## Ծանոթագրություններ
Օլիվիե Ռուա

**Օլիվիե Ռուա** (, ), ֆրանսիացի քաղաքագետ-արևելագետ, փորձագետ և խոշոր իսլամագետ։

## Կենսագրություն
Ռուան ավարտել է Արևելյան լեզուների և մշակույթի ֆրանսիական ազգային ինստիտուտը։ 1972 թվականին եղել է պարսկական բանասիրության և ագրեգատ փիլիսոփայության մագիստրոս։

1996 թվականին Փարիզի քաղաքական հետազոտությունների ինստիտուտում ստացել է քաղաքագիտության դոկտորի աստիճան։

Ուսանողական տարիներին եղել է փոքր ուսանողական ուլտրա-ծայրահեղական խմբավորման՝ «Պրոլետարական ձախ» մաոիստական կազմակերպության անդամ։

1984-2008 թվականներին եղել է Ֆրանսիայի Արտաքին գործերի նախարարության վերլուծության և կանխատեսման կենտրոնի խորհրդատու։ Դասավանդել է նաև հասարակական գիտությունների բարձրագույն դպրոցում (EHESS) և Փարիզի գիտական հետազոտությունների ազգային կենտրոնի (CNRS) ինստիտուտում։

1993-1994 թվականներին Տաջիկստանում եղել է ԵԱՀԿ հատուկ ներկայացուցիչ։

2009 թվականից եղել է Ֆլորենցիայի Եվրոպական համալսարանական ինստիտուտի պրոֆեսոր, որտեղ ղեկավարել է միջերկրածովյան հետազոտությունների ծրագիրը։

2005 թվականին Ռուան Ֆրանսիայում տեղի ունեցած քաղաքացիական անկարգությունների մասին գրել է, որ դրանք չի կարելի դիտարկել որպես կրոնական հողի վրա առաջացած։

Եղել է «Central Asian Survey» գիտական հանդեսի խմբագրական խորհրդի անդամ։

## Գիտական գործունեություն
Ռուան պատկանում է «կրոն առանց մշակույթի» ֆենոմենի սահմանմանը, որը դրսևորվել է հին ավանդական կենսաձևով ապրող ընտանիքներից և երկրներից եկածների շրջանում, որոնք կտրված են իրենց նախնիներից, տեխնոլոգիական հասարակության պայմաններում իրենց կրոնական արմատների մասին տեղեկանում են հենց սկզբից և ունակ են ընկալելու միայն այն տեղեկատվությունը կրոնի մասին, որը կարճ ժամանակում կարդացել են ինչ-որ ինտերնետային կայքում։

## Գրքեր
* «Աֆղանստան, իսլամ և քաղաքական արդիականություն» (1985)
* «Քաղաքական իսլամի ձախողումը» (1992)
* «Իսլամիզմի ծագումնաբանությունը» (1995)
* «Նոր Կենտրոնական Ասիա կամ ազգերի գործարան» (1997)
* «Իրան․ ինչպե՞ս դուրս գալ կրոնական հեղափոխությունից» (1999)
* «Պատրանքներ սեպտեմբերի 11-ին» (2002)
* «Գլոբալիզացված իսլամ» (2002)
* «Աշխարհիկությունը իսլամի առջև» (2005)

## Ծանոթագրություններ

## Գրականություն
* 

## Հրապարակումներ
* Руа О. Карикатуры: геополитика возмущения // «Le Monde», 9.02.2006
* Руа О. «Для Франции ислам не представляет какой-то особой проблемы…» // «Ինոստրաննայա լիտերատուրա». — 2006. — № 9

Կատեգորիա:Քաղաքական գիտությունների դոկտորներ
Կատեգորիա:Ֆրանսիացի արևելագետներ
Կատեգորիա:Ֆրանսիացի գիտնականներ
Կատեգորիա:Ֆրանսիացի քաղաքագետներ
Դաթ Սո Լա Լի

**Դաթ Սո Լա Լի** (ծնունդով՝ **Դաբուդա**, հայտնի է նաև որպես **Լուիզա Կեյզեր**, **),  բնիկ ամերիկացի հայտնի արհեստավոր-զամբյուղագործ, 19-րդ դարի հնդկացիական արվեստի ամենահայտնի գործիչներից մեկը։ Նրա աշխատանքները ցուցադրվում են Փենսիլվանիայի համալսարանի Հնագիտության և մարդաբանության թանգարանում, Սմիթսոնյան ինստիտուտի Ամերիկյան հնդկացիների ազգային թանգարանում, Քարսոնու գտնվող Նևադայի պետական թանգարանում, Մետրոպոլիտեն թանգարանում (Նյու Յորք)։

## Կենսագրություն
Դաթ Սո Լա Լին ծագմամբ ուաշո է եղել։ Ապրել է Քարսոն-Սիթիից ոչ հեռու, Նևադայում։ Ծննդյան ճշգրիտ ամսաթիվը հայտնի չէ։ Երիտասարդ տարիներին, հավանաբար, աշխատել է որպես խոհարար և լվացարարուհի հանքահորերի ճամբարում։ 1871 թվականին տեղափոխվել է հանքահորերի քաղաք՝ Մոնիտոր, Կալիֆորնիա, որտեղ աշխատել է որպես սպասուհի Հարիսների  ընտանիքում։։

Նա  ամուսնացած է եղել երկու անգամ. սկզբում հնդկացի Ասուիի հետ։ Այդ ամուսնությունից ունեցել է երկու երեխա։ Ապա՝ 1888 թվականին, ամուսնացել է Չարլզ Քեյզերի հետ, կիսով չափ ուաշո, որից հետո ընդունել է եվրոպական անուն՝ Լուիզա Քեյզեր։

## Անվան ստուգաբանություն
Դաթ Սո Լա Լին խոշոր կազմվածք է ունեցել, կշռել է մոտ 300 ֆունտ (136 կգ)։ Դա նրա կեղծանունն է, որի ծագման մասին մի քանի վարկածներ կան։ Դրանցից մեկի համաձայն, այն առաջացել է ուաշո լեզվով *Dats'ai-lo-lee* արտահայտությունից, որը նշանակում է «խոշոր կոնքեր»։ Մեկ այլ տարբերակով, այդ անունը գործատուի անվան հետ է կապված։ Նրա արտ-դիլլեր Քոնը նրա անվան մասին ասել է, որ ծնունդով Դաբուդա է եղել, ինչը նշանակում է «Երիտասարդ ուռենի»։

## Ճանաչում
Հայտնի է դարձել 1895 թվականին՝ Քոն ընտանիքում որպես սպասուհի աշխատելիս, երբ Էյբ Քոնը գնել է իր հյուսված չորս զամբյուղները։ Իր կյանքի ընթացքում նա ստեղծել է ավելի քան 300 զամբյուղ (պահպանվել են մոտ 120-ը), որոնք Քոնի աջակցությամբ հաջողությամբ վաճառվում էին, ինչի շնորհիվ նա ապահովել է իր ծերությունը։

## Վարպետության առանձնահատկություններ
Դաթ Սո Լա Լին (այս անունով նա հայտնի է դարձել 1899 թվականից, անհաջող փորձերից հետո, ստացել է իր  կողմից ընտրված կեղծանուն՝ Լուիզա) զամբյուղները գործել  է ուռենու ճյուղերից, որպես կանոն, որպես հիմք օգտագործել է երեք շիվ, որից հետո դրա շուրջը թելերով փաթաթել է։  Նրա ոճին բնորոշ է հարթ հիմքը և զամբյուղի ցածրիկ-գետնահար ձևը։ Նա նաև ակտիվորեն փորձարկումներ է կատարել ծաղիկներով։ Նրա խոսքով՝ իր զամբյուղները հյուսելիս, նա հաճախ փորձել է դրանցում արտացոլել իր երազները։ Կյանքի վերջին տարիներին գրեթե կուրացել է, բայց շարունակել է զամբյուղներ հյուսել ։

## Ծանոթագրություններ

## Արտաքին հղումներ
*Nevada Women's History Project page on Dat So La Lee
*Dat So La Lee page at California Baskets
*
*"Washoe Basket Weavers ," an *Online Nevada Encyclopedia* entry by Darla Garey-Sage

Կատեգորիա:Ամերիկացի արվեստագետներ
Կատեգորիա:Բնիկ ամերիկացիներ
Լատվիայի բնական գիտությունների և տեխնոլոգիայի համալսարան

մինի|աջից|Ելգավայի պալատ
**Լատվիայի բնական գիտությունների և տեխնոլոգիայի համալսարան** (մինչև 2018 թվականի մարտի 6-ը՝ **Լատվիայի գյուղատնտեսական համալսարան**, լատիշ.`Latvijas Lauksaimniecības universitāte; LLU), բարձրագույն կրթական հասատատություն Ելգավայում (Լատվիա)։

## Պատմություն
1939 թվականին գյուղատնտեսության ֆակուլտետը առանձնացել է Ռիգայի տեխնիկական համալսարանից և դարձել Ելգավայի գյուղատնտեսության ակադեմիա, որը տեղակայվել է Ելգավայի պալատում։ 1944 թվականին, ամրոցի ավերումից հետո, բուհը տեղափոխվել է Ռիգա։ 1961 թվականին ակադեմիան տեղափոխվել է Ելգավայի վերակառուցված պալատ, որտեղ տեղակայված է մինչ օրս։ 1991 թվականին Լատվիայի գյուղատնտեսության ակադեմիան դարձել է համալսարան։ 2018 թվականի մարտի 6-ին անվանափոխվել է *Լատվիայի բնական գիտությունների և տեխնոլոգիայի համալսարան*։

## Ռեկտորներ
Լատվիայի բնական գիտությունների և տեխնոլոգիայի համալսարանը իր պատմության ընթացքում ունեցել է 16 ռեկտոր։
* Պավիլս Կվելդե (1939-1940, 1941-1944)
* Պաուլ Գալենիեկս (1940-1941)
* Յանիս Օստոբ (1941)
* Մաքսիս Էգլիտիս (1944)
* Յան Պեյվե (1944-1950)
* Ամալիա Ցեկուլինա (1950-1954)
* Յանիս Վանագս (1954-1961)
* Պավիլս Զարինշ (1961-1966)
* Օլգերտս Օզոլս (1966-1976)
* Կազմիր Շպոգիս (1976-1980)
* Վիկտոր Տիմոֆեև (1980-1986)
* Իմանտս Գրոնսկիս (1986-1992)
* Վոլդեմարս Ստրիկիս (1992-2002)
* Պետերիս Բուշմանիս (2002-2004)
* Յուրիս Սկյուանս (2004-2014)
* Իրինա Պիլվերե (2014-այժմ)

## Համալսարանը այսօր
Համալսարանը ներկայացնում է տարբեր մակարդակի կրթություն․
* Հիմնական կրթություն
** Բակալավրիատ
** 1-ին մակարդակի բարձրագույն պրոֆեսիոնալ կրթություն
** 2-րդ մակարդակի բարձրագույն պրոֆեսիոնալ կրթություն
* Մագիստրատուրա
* Դոկտորանտուրա

Համալսարանը ներկայացնում է 75 կրթական ծրագիր 9 ֆակուլտետներում․
* Գյուղատնտեսության ֆակուլտետ
* Անասնաբուժության ֆակուլտետ
* Տեխնիկական ֆակուլտետ
* Գյուղական ճարտարապետության ֆակուլտետ
* Պարենային տեխնոլոգիաների ֆակուլտետ
* Տնտեսության ֆակուլտետ
* Տնտեսական գիտությունների ֆակուլտետ
* Ինֆորմացիոն տեխնոլոգիաների ֆակուլտետ

## Պատկերասրահ

Latvijas Lauksaimniecības universitātes Pārtikas tehnoloģijas fakultāte.jpg
Jelgava, Svētes iela 18.jpg
Vecauce Manor.jpg


## Ծանոթագրություններ

## Արտաքին հղումներ
* Պաշտոնական կայք
* Լատվիայի բնական գիտությունների և տեխնոլոգիայի համալսարանի պատմություն

:Կատեգորիա:Լատվիայի համալսարաններ
:Կատեգորիա:1938 հիմնադրումներ

Կատեգորիա:1938 հիմնադրումներ
Կատեգորիա:Լատվիայի համալսարաններ
Պիեռ Կյուլիֆոր

**Պիեռ Կյուլիֆոր** (, , հայտնի է նաև Պեյո անունով), բելգիացի ֆրանսախոս նկարիչ, Սմուրֆների վերաբերյալ կոմիքսների հեղինակը։

## Կենսագրություն
Պիեռի հայրը անգլիացի է եղել, իսկ մայրը` բելգիացի։

1984 թվականին ստացել է Ֆրանսիայի Անգուլեմի միջազգային կոմիքս փառատոնի մրցանակներից մեկը։

Պիեռը մահացել է սրտի կաթվածից, 1992 թվականին Սուրբ ծննդյան նախօրեին։

## Մատենագրություն
* Johan et Pirlouit, 1952-1970: 13 ալբոմ Dupuis-ից
* Les Schtroumpfs, 1959-1992: 17 ալբոմ Dupuis-ից
* Jacky et Célestin, 1960-1978: 10 պատմություն Le Soir-ից, 4 ալբոմ Dupuis-ի հեղինակներից
* Benoît Brisefer, 1960-1978: 7 ալբոմ Dupuis-ից
* Poussy, 1977—1978: 3 ալբոմ Dupuis-ից
* Spirou et Fantasio, 1969: 1 ալբոմ Dupuis-ից
* Pierrot, 1991: 1 ալբոմ Cartoon Creation-ից
* Natacha, 1992: 1 ալբոմ Dupuis-ից

## Ծանոթագրություններ

## Արտաքին հղումներ
* Peyo biography on Lambiek Comiclopedia, lambiek.net
* Peyo biography , dupuis.com 
* Peyo biography *The Smurfs* official site

Կատեգորիա:Բելգիացի նկարիչներ
Կատեգորիա:Սրտամկանի ինֆարկտից մահացածներ
Կատեգորիա:Կոմիքսների նկարիչներ
Կատեգորիա:Կոմիքս գրողներ
Կիռա Սեջվիկ

**Կիռա Մինտերն Սեջվիկ** (, ), ամերիկացի դերասանուհի, պրոդյուսեր և ռեժիսոր։ Նա առավել հայտնի է «Խուզարու շուն» հեռուստասերիալում Բրենդա Լի Ջոնսոնի դերով (2005-2012), որը 2007 թվականին ստացել է «Ոսկե գլոբուս», իսկ 2010 թվականին՝ «Էմմի»։

## Վաղ կյանք
Սեջվիկը ծնվել է ուսուցչուհուի և վենչուրային կապիտալիստի ընտանիքում։ Հորական կողմից դերասանուհին հայտնի դատավոր Թեոդոր Սեջվիկի, Գրոտոն դպրոցի հիմնաիդրներ Էնդիկոտ Փիբոդիի և ԱՄՆ-ի անկախության հռչակագիրը ստորագրած Ուիլյամ Էլլերիի ազգականն է։ Նա նաև հանգուցյալ Էդի Սեջվիկի զարմիկն է, դերասան Ռոբերտ Սեջվիկի քույրը և ջազ կիթառահար Մայք Ստերնի խորթ քույրը։ Նրա ծնողները ամուսնալուծվել են, երբ նա ընդամենը վեց տարեկան էր։ Որոշ ժամանակ անց մայրը ամուսնանում է գեղարվեստական ղեկավար Բեն Հելլերի հետ։

## Կարիերա
Տասնվեց տարեկան հասակում Սեջվիկը իր հեռուստատեսային դեբյուտը կատարել է ցերեկային «Ուրիշ աշխարհ» սերիալում։ Շոուն թողնելուց հետո նա հանդես է գալիս մի քանի այլ սերիալներում, ինչպես նաև կինոնկարներում սկսում խաղալ երկրորդական դերեր։ 1989 թվականին Օլիվեր Սթոունի «Հունիսի չորսին ծնվածը» ֆիլմում նա մարմնավորել կանացի գլխավոչ դեր։ Դրանից հետո նա Փոլ Նյումանի հետ նկարահանվել է «Պարոն և տիկին Բրիջ» ֆիլմերում։

Իննսունականների Սեջվիկը հիմնականում խաղում էր երկրորդական դերեր ինչպես խոշոր, այնպես էլ անկախ ֆիլմերում։ Նա «Միսս Ռոուզ Ուայթ» (1992) հեռուստաֆիլմում գլխավոր և «Խոսելու պատճառ» (1995) կատակերգական կինոնկարում երկրորդական դերերի համար առաջադրվել է «Ոսկե գլոբուսի»։ Իննսունականների երկրորդ կեսին նա նկարահանվել է Բրոդվեյան մի քանի բեմադրություններում, ինչպես նաև շարունակել է նկարահանվել անկախ ֆիլմերում, որոնցից ամենանշանակալին է «Քարանձավամարդը» (2004)։ Այդ ֆիլմում դերի համար նա հաղթել է «Անկախ ոգի»-ի լավագույն դերասանուհի անվանակարգում։

Կիրա Սեջվիկը հատկապես հայտնի է «Խուզարու շուն» հեռուստասերիալում դաժան քննիչ Բրենդա Լի Ջոնսոնի դերով։ Նա արժանացել է քննադատների գնահատանքի՝ իր կերպարի կատարման համար, իսկ սերիալը դարձել է կաբելային հեռուստատեսության ամենահայտնի դրամաներից մեկը։ 2007 թվականին Սեջվիկը արժանացել է «Ոսկե Գլոբուս» մրցանակի, իսկ 2010 թվականին՝ չորս անվանակարգերում առաջադրվելուց հետո արժանանում է շատ սպասված «Էմմի» մրցանակի` «դրամատիկական սերիալի լավագույն դերասանուհի» անվանակարգում։ 2009 թվականին հեռուստատեսությունում ներդրումների համար դերասանուհու պատվին հոլիվուդյան փառքի ծառուղում ավելացրել են աստղ։

## Անձնական կյանք
1988 թվականի սեպտեմբերի 4-ին դերասանուհին ամուսնացել է դերասան Քեվին Բեկոնի հետ։ Նրանք ունեն երկու երեխա՝ Թրեվիս Սեդվիկ Բեկոնին (ծնվել է 1989 թվականի հունիսի 23-ին) և Սոզի Ռութ Բեկոնին (ծնվել է 1992 թվականի մարտի 15-ին)։

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացիներ անգլիական սերմամբ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի կինոռեժիսորներ
Կատեգորիա:Հոլիվուդյան փառքի ծառուղի
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Թուրքիայի ազգային գրադարան

**Թուրքիայի ազգային գրադարան**, Թուրքիայի կենտրոնական գրադարանը, որը գտնվում է Անկարայում։ Հիմնադրվել է 1946 թվականի ապրիլի 15-ին։

## Պատմություն
Թուրքիայի ազգային գրադարանը հիմնադրվել է 1946 թվականի ապրիլի 15-ին Անկարայի Չանկայա շրջանում։ Ի սկզբանե գրադարանն ունեցել է 8000 տպագիր աշխատանք․ մեկ տարվա ընթացքում ֆոնդի ընդլայնման շնորհիվ գրադարանն ունեցել է նոր շենքի կարիք։ Հավաքածուն հանրությանը հասանելի դարձնելու համար 1947 թվականի ապրիլի 17-ին գրադարանը տեղափոխվել է ժամանակավոր շենք։ Շուտով գրադարանային ֆոնդը կազմել է 60 000 ցուցանմուշ։ Պաշտոնապես գրադարանը սկսել է գործել 1948 թվականի օգոստոսի 16-ից։ Ներկայումս գրադարանի շենքը գործածվում է որպես Անկարայի հանրային գավառական գրադարան։ Ըստ Թուրքիայի Ազգային մեծ ժողովի 1950 թվականի մարտի 23-ին ընդունած օրենքի Ազգային գրադարանը դարձել է առանձին իրավաբանական դեմք, որը կախված չէ կրթության նախարարությունից։ Ընդունումից 9 օր անց օրենքը ուժի մեջ է մտել և հրապարակվել է *T.C. Resmi Gazete* թերթում։

1965 թվականին ծրագրվել է Ազգային գրադարանի նոր շենքի կառուցումը, քանի որ գոյություն ունեցող շենքն ապագայում չէր կարող համապատասխանել գրադարանի պահանջներին։ Շինարարությունը սկսվել է 1973 թվականին և ավարտվել է 1983 թվականի օգոստոսի 5-ին։ Շենքի շինարարության ավարտից ի վեր գրադարանը սպասարկել է իր հաճախորդներին շուրջ 39 000 մ² տարածքում։

Համաձայն 1934 թվականի տպագիր հոդվածների և նկարների բնաքաղման մասին օրենքի Ազգային գրադարան պիտի ուղարկվի երկրում հրապարակված յուրաքանչյուր ստեղծագործության պատճենը։ 2017 թվականի տվյալներով գրադարանի արխիվում են գտնվում շուրջ 4087909 ձեռագիր և տպագիր աշխատանքներ։ Միևնույն թվականի վիճակագրության համաձայն Ազգային գրադարանի օգտատերերի թիվը կազմել է 629 905 մարդ (գրանցված է 26 478 մարդ)։

Գրադարանը Եվրոպական ազգային գրադարանների կոնֆերանսի և Europeana-ի անդամ է։

## Ծանոթագրություններ

## Արտաքին հղումներ
* Milli Kütüphane (National Library of Turkey)
* National Library List 

Կատեգորիա:Ազգային գրադարաններ
Վարձկան Քուորին

**«Վարձկան Քուորին»** (), ամերիկյան հեռուստատեսային քրեական դրամա, որը հիմնված է ամերիկացի գրող Մաքս Ալան Քոլինզի ստեղծագործությունների շարքի վրա։ Սերիալի առաջին եթերաշրջանը պատվիրել էր «Cinemax» ալիքը 2015 թվականի փետրվարին։ Հեռուստաադապտացիայի սցենարը գրել են Գրեմ Գորդին և Մայքլ Դ. Ֆուլերը, իսկ ռեժիսորը Գրեգ Յայտանսն է։ Նկարահանումներն իրականացվել են Մեմֆիսում և Նոր Օռլեանում։ Սերիալի պրեմիերան կայացել է 2016 թվականի սեպտեմբերի 9-ին «Cinemax» մալուխային ալիքով։ 2017 թվականի մայիսի 31-ին սերիալը փակվել է առաջին եթերաշրջանից հետո։

Սերիալի գործողությունները տեղի են ունենում Մեմֆիսում 1972 թվականին։ Ծովային հետևակային Մաք Քոնուեյը և նրա ծառայակից Արթուրը Վիետնամից տուն են վերադառնում իրենց երկրորդ գործուղումից հետո։ Հայրենիքում նրանց ընդունում են հակակրանքով։ Մաք Քոնուեյը բախվում է աշխատանքի տեղավորման խնդրի հետ և իր ընկեր Արթուրի հետ զբաղվում են վարձու մարդասպանության գործով։

## Դերերում
### Հիմնական կազմ
* Լոգան Մարշալ Գրին՝ Մաք Քոնուեյ, վարձկանների շրջանում ստացել է «Քուորի» մականունը
* Ջոդի Բալֆուր՝ Ջոնի Քոնուեյ
* Դեյմոն Հերիման՝ Բադի
* Էդոարդո Բալերինի՝ Կարլ
* Նիկի Ամուկա-Բյորդ՝ Ռութ
* Մուստաֆա Ժակիր՝ Մոիսեյ
* Փիթեր Մալան՝ բրոկեր

## Սերիաների ցանկ
### Առաջին եթերաշրջան (2016)

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2010-ականների ամերիկյան քրեական դրամա հեռուստասերիալներ
Կատեգորիա:2016 հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան քրեական հեռուստասերիալներ
Կատեգորիա:Անգլերեն հեռուստասերիալներ
Ուիլյամ Էգլսթոն

**Ուիլյամ Էգլսթոն** (, ), ժամանակակից ամերիկացի լուսանկարիչ, գունավոր գեղարվեստական լուսանկարների հիմնադիր, վավերագրական լուսանկարչության ներկայացուցիչներից մեկը։

## Կյանք և գործունեություն
Ուիլյամ Էգլսթոնը ծնվել է Ամերիկայի հյուսիսում հարուստ պլանտատորի ընտանիքում։ Լուսանկարել սկսել է 10 տարեկան հասակից։ Կրթությունը ստացել է Վանդերբիլթի և Միսսիսիպի նահանգի համալսարանում։ Արդեն այս տարիներին իր ամբողջ ժամանակը նվիրել է լուսանկարչությանը։ 1950-ական թվականների վերջում, որպես լուսանկարիչ, աշխատել է հյուսիսային նահանգներում և ԱՄՆ-ի մայրաքաղաք  Վաշինգտոնում։ 1959 թվականին հաճախել է լուսանկարիչներ Անրի Կարտիե Բրեսոն, Ռոբերտ Ֆրանկի, Ուոկեր Էվանսի ցուցահանդեսներին, որոնց ստեղծագործությունները մեծ ազդեցություն է ունեցել երիտասարդ լուսանկարչի վրա։

Ու․ Էգլսթոնը տեղափոխվելով Նյու Յորք ծանոթացել է հայտնի լուսանկարիչներ՝ Դիանա Արբուսի և Գարի Վինոգրանդի, իսկ 1971 թվականին Ջոն Ժարկովսկու հետ։ 1976 թվականին Ժարկովսկին լինելով Նյու Յորքի ժամանակակից արվեստի թանգարանի հոգաբարձու, օգնել է Էգլսթոնին կազմակերպել «Photographics by William Egglestone» սեփական նկարների ցուցահանդեսը, որը նրան հայտնի դարձրեց։ Չնայած այն հանգամանքին, որ հանդիպեց պրոֆեսիոնալ քննդատության, այն կարևոր իրադարձություն էր ժամանակակից լուսանկարչության զարգացման գործում, քանի որ առաջին անգամ ներկայացվեց գունավոր գեղարվեստական լուսանկարչությունը։ 1976 թվականից Ու․ Էգլսթոնը կրում է «Գունավոր լուսանկարչության հայր» պատվավոր կոչումը։ Միաժամանակ այդ ցուցահանդեսին զուգընթաց հրատարակեց «Wiiliam Egglestone Guide» ալբոմը։ Ու․ Էգլսթոնի ուսանողների թվում կան ժամանակակից լուսանկարչության և կինոյի այնպիսի գործիչներ, ինչպիսիք են Անդրեաս Գուրսկին, Սոֆյա Կոպպոլան, Դեյվիդ Լինչը և Յուրգեն Թելլերը։

1970-ական թվականների վերջից մինչև 1980-ական թվականների սկիզբը ճամփորդել է աշխարհով մեկ և լուսանկարել է Չինաստանում, Իսպանիայում, Հարավային Աֆրիկայում, Քենիայում, Անգլիայում, Յամայկայում։ 1983 թվականին տուրիստական հրատարակության համար ստեղծեց Գրեյսլենդի լուսանկարների ալբոմը։ Վարպետը իր ամենակարևոր աշխատանքը համարում է «William Egglstone Guide», որը հրատարակել է 1976 թվականին։   
      
Ու․ Էգլսթոնը լուսանկարչության ոլորտում հանդիսանում է ազգային և միջազգային բազմաթիվ մրցանակների դափնեկիր։ Նրա աշխատանքները պահվում են աշխարհի ամենամեծ թանգարանների հավաքածուներում։

## Ընտրված ցուցահանդեսներ
* 1975 - Carpenter Center for the Visual Arts, Հարվարդի համալսարան, Քեմբրիջ (ԱՄՆ)
* 1976 - Ժամանակակից արվեստի թանգարան, Նյու Յորք
* 1983 - Վիկտորիայի և Ալբերտի թանգարան, Լոնդոն
* 1989 - Նոր Օռլեան արվեստի թանգարան
* 2003 - Լյուդվիգ թանգարան, Քյոլն
* 2004 - Սան Ֆրանցիսկոյի ժամանակակից արվեստի թանգարան
* 2008 - Ամերիկյան արվեստի Ուիթնի թանգարան
* 2009 - Արվեստի տուն, Մյունխեն։

## Ծանոթագրություններ

Կատեգորիա:Միսիսիպիի համալսարանի շրջանավարտներ
Կատեգորիա:Ամերիկացի լուսանկարիչներ
Լ’Էտուալ (ընկերություն)

**«Լ’Էտուալ»** (), առևտրային ցանց, որը բաղկացած է մանրածախ խանութներից, որոնք գտնվում է Ռուսաստանի տարբեր քաղաքներում։ Հիմնական ապրանքները կոսմետիկա և օծանելիք են։

2013 թվականին Ռուսաստանի ամենամեծ օծանելիքի և կոսմետիկայի ցանցն է՝ ավելի քան 790 խանութներով, եկամուտը կազմել է 47 միլիարդ ռուբլի, շուկայի մասնաբաժինը՝ 10,9% (դրան հաջորդում են «Ռիվ Գոշ» ցանցը՝ 192 խանութներով և «Իլ դե Բոտե»-ն՝ 138 վաճառակետերով)։ Ռուսաստանում 30 առաջատար մանրածախ առևտրի ցուցակում այն եկամտով զբաղեցնում է 17-րդ տեղը։

## Ապրանքանիշի մասին
«Լ’Էտուալ»ն առաջարկում է գեղեցկության համար համաշխարհային արտադրանքի ավելի քան 150 ապրանքանիշեր` օծանելիքի, դիմահարդարման, մաշկի և մազերի խնամքի, անձնական խնամքի և մանկական ապրանքների, ինչպես նաև իր սեփական «Л’Этуаль Selection» ապրանքանիշը։ Ցանցն ունի 850 խանութ, որոնք տեղակայված են Ռուսաստանի Դաշնության 220 քաղաքներում։

## Պատմություն
Առաջին «Լ’Էտուալ» խանութը բացվել է 1997 թվականին Մոսկվայում՝ Սմոլենսկայա հրապարակում խորհրդային ժամանակներում հայտնի «Ռուսլան» խանութի տարածքում։ Նույն թվականին Մոսկվայի Դորոգոմիլովսկայա փողոցում բացվել է խանութ, որն այսօր էլ գործում է։ 1998 թվականին Վորոնեժում բացվել է տարածաշրջանային առաջին խանութը։ 2009 թվականին Դոնի Ռոստովում բացվել է «Լ’Էտուալի» սուպերմարկետային ձևաչափով առաջին` «Ոսկե Բաբելոն» առևտրի կենտրոնում, որն ունեցել է 1600 մ² մակերես։ 2011 թվականին «Լ’Էտուալը» թողարկել է իր սեփական «Л’Этуаль Selection» ապրանքանիշը` պրոֆեսիոնալ դեկորատիվ կոսմետիկա և գործիքներ, նորաձևության պարագաներ։ 2013 թվականին  «Լ’Էտուալ» ցանցը դարձել է Ռոսբիզնեսկոնսալտինգի «Մանրածախ ցանց» անվանակարգում մրցանակի դափնեկիր։

2008 թվականից մինչև 2013 թվականի վերջ ապրանքանիշի դեմքը եղել է ֆրանսիացի երգչուհի Պատրիսիա Կաասը։ 2011-2012 թվականներին ռուս դերասանուհի Մարիա Շուկշինան Պատրիսիա Կաասի հետ միասին գովազդել է «Լ’Էտուալի» սեփական ապրանքանիշը։

2015 թվականին «Լ’Էտուալը» գնել է մի քանի քաղաքներում գտնվող «Ռիվ Գոշ» ցանցի խանութների տարածքները։

## Ծանոթագրություններ

## Արտաքին հղումներ
* Պաշտոնական էջ 

Կատեգորիա:1997 հիմնադրված ընկերություններ
Գուլմիլիբի Սարգսի խաչքար (Շխմուրադի վանք)

**Գուլմիլիբի Սարգսի խաչքար**, որը գտնվում է Հայաստանի Տավուշի մարզի Վարագաջուր (Հախում) գետի ձախ ափին, գեղեցիկ հովտում, Ծաղկավան գյուղից 6-7 կմ հարավ-արևմուտք գտնվող Շխմուրադի վանքի վանական համալիրում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (10.38/16.4.10)։

## Տեղադրություն

Խաչքարը կանգնեցված է փոքր գավթի մեջ, եկեղեցու հարավային դռան մոտ։

## Նկարագրություն

Դեղնավուն ավազաքարից է։ Խաչքարի վրա քանդակված է՝ աջ կողմում մի տղամարդ, ձեռքերը կրծքին ծալած, իսկ ձախ կողմում՝ մի կին, գրկին մի երեխա, պառկած դրությամբ։

## Վիմական արձանագրություն
Խաչքարը ունի 2 տող վիմական արձանագրություն։

# ՍԲ ԽԱՉՍ ԲԱՐԷԽԱՒՍ։ ԳՈՒԼՄԻԼԻԲԻ
# ՍԱՐԳԻՍԻՆ։ ԹՎ ՌԿԸ

## Տես նաև
* Շխմուրադի վանք

## Ծանոթագրություններ

Կատեգորիա:Տավուշի մարզի խաչքարեր
Կատեգորիա:Խաչքարերի վիմական արձանագրություններ
Կատեգորիա:Պատկերաքանդակ խաչքարեր
Թուրքիայի ազգային անվտանգության խորհուրդ

**Թուրքիայի Հանրապետության Ազգային անվտանգության խորհուրդ** (), անվտանգային ոլորտում պետության բարձրագույն համակարգող մարմինը։ Երկու ամիսը մեկ հաճախականությամբ հանրապետության նախագահի գլխավորությամբ (նախագահի բացակայության դեպքում՝ վարչապետի) գումարվում է ԱԱԽ նիստ, որին մասնակցում են գլխավոր շտաբի պետը, ցամաքային, ռազմածովային, ռազմաօդային ուժերի հրամանատարները, Արդարադատության, Ազգային պաշտպանության,Ներքին գործերի, Արտաքին գործերի նախարարները, փոխվարչապետերը։ Կախված օրակարգի առանձնահատկություններից՝ կարող են հրավիրվել նաև այլ նախարարներ ու պաշտոնատար անձինք։ ԱԱԽ նիստերի ժամանակ ամենաբարձր մակարդակով քննարկվում են ազգային անվտանգության խնդիրներն ու սպառնալիքները։ Յուրաքանչյուր նիստից հետո ԱԱԽ-ն մամլո հաղորդագրություն է տարածում։

### Մամլո հաղորդագրությունների ուսումնասիրություն
2016-2017 թթ. գումարված նիստերին հաջորդած հաղորդագրությունների ուսումնասիրությամբ արձանագրվում է, որ քննարկված ժամանակահատվածում Թուրքիայի ազգային անվտանգության խորհրդի հետաքրքրության կիզակետում ամենաշատը հայտնված խնդիրները կապված են եղել երկրի հարավային սահմանային շրջաններում տեղի ունեցող զարգացումների հետ։ Թուրքիան, շարունակ հնչեցնելով իր սահմաններին ահաբեկչական տարրերի կուտակման ահազանգը, հող նախապատրաստեց ու իրականացրեց կոնկրետ ռազմական գործողություններ։

2020 թ. հուլիսի 22-ի նիստից հետո տարածված մամլո հաղորդագրությունում ի թիվս այլ հարցերի անդրադարձ է կատարվել հայ-ադրբեջանական բախումներին։ Հաղորդագրության համապատասխան կետով մասնավորապես դատապարտվում է **«**տարիներ ի վեր ադրբեջանական տարածքները օկուպացրած  Հայաստանի հարձակումները, որոնք խաթարում են խաղաղությունն ու արհամարհում միջազգային իրավունքը**»**։ Ամրագրվել է **«**Հայաստանի կողմից ադրբեջանական տարածքները ազատելու անհրաժեշտությունն ու վերահաստատվել, որ Թուրքիան Ադրբեջանի կողքին է իր արդար պայքարում կայացվող ցանկացած որոշման պարագայում**»**։

## Ծանոթագրություններ

Կատեգորիա:Թուրքիայի հատուկ ծառայություններ
Կատեգորիա:Թուրքիայի պետական կառուցվածք
Գոտտֆրիդի դեղատուն

**Գոտտֆրիդի դեղատուն** (), նախկին դեղատան շենք Վիբորգում։ Գտնվում է Կրասնոարմեյսկայա և Պրոգոննայա փողոցների անկյունում՝ ճակատային մասով դեպի շուկայի հրապարակ նայող երկհարկանի տուն, որը գտնվում է Վիբորգի կենտրոնում և ներառված է ճարտարապետական հուշարձանների ցանկում։

## Պատմություն
260px|thumb|left|Կլոր աշտարակը և նախկին դեղատունը
Վիբորգում բժշկական գործի առաջին հիշատակությունները թվագրվում են 15-րդ դարին։ Այնուամենայնիվ, քաղաքում երկար ժամանակ դեղատուն չի եղել, որի բացման համար հարկավոր է եղել թույլտվություն ստանալ Շվեդիայի թագավորից։ Ֆինլանդիայում առաջինը թագավորական թույլտվություն է ստացել վիբորգցի վիրաբույժ Պետեր Գոտտֆրիդը, որը Սև եղբայրների փողոցում գտնվող քաղաքային պատի անասունների անցուղու դարպասի մոտ դեղատուն բացեց։ Նույն տեղում կառուցված երկհարկանի շենքը թվագրվում է 18-րդ դարին։

19-րդ դարի վերջին Վիբորգը վերակառուցվել է։ Քարե քաղաքի և եղջյուրավոր ամրոցի ամրությունները ապամոնտաժվել են, դարպասի աշտարակից և անասունների անցուղու դարպասից մնացել է Կլոր աշտարակը, որը, դեղատան շենքի հետ միասին, պարզվել է, որ գտնվում է շուկայի նոր հրապարակի եզրին։ Դեղատան շենքը վերակառուցվել և ընդլայնվել է 1880 թվականին ճարտարապետ Ֆ. Պացիուսի, իսկ 1884 թվականին՝ ճարտարապետ Յու. Արենբերգի նախագծով։ Հյուսիսային երկրների բանկին հարող տարածքում գտնվող նեոռենեսանս ոճով դեղատան շենքի ճակատը նույնիսկ վերակառուցումից հետո պահպանել է ոլորքը՝ հիշեցնելով փողոցների հին դասավորությունը, որը ձևավորվել է հրապարակի կառուցումից շատ առաջ։ Քաղաքի պատի մասին ևս մեկ հիշատակում կա, դեպի որի ուղղությամբ նայում է դեղատան շենքի ճակատը. շուկայի հրապարակի արևմտյան անկյունում գտնվող նախկին ամրությունների գծի երկայնքով տեղակայված գունավոր գրանիտե սալիկն է։

Ֆինլանդիայի ամենահին դեղատան շենքը ծառայել է իր նպատակին մինչև խորհրդա-ֆիննական պատերազմները (1939-1944)։ Պետեր Գոտտֆրիդը դեղատունն աշխատեցրել է 1689-1698 թվականներին, հետագայում դրա տերերը փոխվել են։ Դեղատան վերջին սեփականատեր Հիլդա Յաատինենը պատերազմի պատճառով տնտեսությունը տեղափոխել է Հելսինկի, որտեղ Ռյունբերգի փողոցում դեղատունը դեռևս գործում է։

Ներկայումս Վիբորգի դեղատան առաջին հարկում տեղակայված է «*Nord-West*» ռեստորանը, իսկ երկրորդ հարկն օգտագործվում է որպես բնակելի տարածք։

## Ծանոթագրություններ

## Գրականություն
* 
* 

## Արտաքին հղումներ
* Изображение здания на «Виртуальном Выборге» 

Կատեգորիա:Նեոռենեսանս ճարտարապետություն
Կատեգորիա:Ռուսական կայսրության դեղատներ
Կատեգորիա:Վիբորգի ճարտարապետական հուշարձաններ
Աբաս Բեկի խաչքար (Մելիք-Շահնազարյանների տոհմական տապանատուն)

**Աբաս Բեկի խաչքար**, որը գտնվում է Հայաստանի Գեղարքունիքի մարզի Մեծ Մասրիկ գյուղի կենտրոնում՝ Մելիք-Շահնազարյանների տոհմական տապանատանը։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.65/5.5)։

## Տեղադրություն

Խաչքարը կանգնեցված է անմշակ պատվանդանին։

### Քանդակներ

[մինի|ձախից|Աբաս Բեկի խաչքարը [Մելիք-Շահնազարյանների տոհմական տապանատանը|alt=]]Խաչքարի քիվի կենտրոնում քանդակված է Հիսուս Քրիստոսը։

Քրիստոսի ոտքերի կողմերում քանդակված են 4 ավետարանիչներն,
#Մատթեոսը նույնացվում է մարդու հետ, որովհետև նրա Ավետարանը սկսվում է Քրիստոսի մարդեղության պատմությունով։ 
#Մարկոսը ներկայացվում է առյուծի խորհրդանիշով, որովհետև իր Ավետարանի սկզբում առյուծի պես քաջաբար հայտարարում է, թե Հիսուս Աստծո Որդին է։
#Ղուկասը նույնացվում է եզի հետ, որ զոհի խորհրդանիշն է, այն պատճառով, որ նրա Ավետարանը սկսվում է Զաքարիայի`  տաճարում զոհի պատրաստության պաշտամունքի նկարագրությամբ։ Այս պատմությունն իր հերթին դիտվել է իբրև պատրաստություն Քրիստոսի զոհաբերության։
#Հովհաննեսը ներկայացվում է արծվի խորհրդանիշով, որովհետև նա իր Ավետարանի սկզբում սավառնում է վեր` հայտարարելով Քրիստոսի աստվածությունը։

## Վիմական արձանագրություն
Խաչքարը ունի 5 տող վիմական արձանագրություն։

# ՍԲ ԽԱՉՍ ԲԱՐԷԽՈՍ ԱՊԱԶ ՊԵԿԻՆ, ՈՐԴԻ ԷՍԱՅ
# ՊԷԿԻՆ, ԹՈՌՆ ՄԵԼԻՔ ՇԱՀՆԱԶԱՐԻՆ, ՈՎ ԿԱՐԳԱ
# ՆՎԱՍՏ ՍՈՒՏԱՆ
# Ն ԶՈՐՀԱՊ ԿԱՆԿՆԵՑԻ ԽԱՉՍ ՊԷԿԻՆ
# ԹՎ ՌՂ ԷՐ։

Համաձայն արձանագրության՝ խաչքարը կանգնեցրել է Զոհրաբը, ի հիշատակ Աբաս Բեկի, ով Եսայի բեկի որդին էր ու Մելիք Շահնազարի թոռը։ Խաչքարը կանգնեցվել է 1641 թվականին։

## Տես նաև
* Մելիք-Շահնազարյաններ
* Յավրի բեկի և Գուլասարի խաչքար (Մելիք-Շահնազարյանների տոհմական տապանատուն)
* Մելիք բեկի խաչքար (Մելիք-Շահնազարյանների տոհմական տապանատուն)

## Ծանոթագրություններ

Կատեգորիա:Խաչքարերի վիմական արձանագրություններ
Կատեգորիա:Պատկերաքանդակ խաչքարեր
Կատեգորիա:Մելիք-Շահնազարյանների տոհմական տապանատան խարքարեր